open-index/open-wikipedia-markdown huggingface dataset:
आहारीय लौह

आहारीय लौह की आवश्यकता लाल रक्त कोशिकाओं का हिमोग्लोबिन बनाने के लिए होती है। फ़ेफ़डों से शरीर की कोशिकाओं और ऊतकों तक ऑक्सीजन ले जाने के लियें भी यही सहायक होती है। शरीर का कुछ लौह तत्त्व यकृत में भंडार हो जाता है। विटामिन बी के चयापचय के लिए भी लौह आवश्यक होता है। लिंग और शरीर की क्रियात्मक स्थिति के अनुसार दैनिक आहार में केवल २-४ मि.ग्रा. लाउह की आवश्यकता होती है। विविध प्रकार के आहारों की संरचना के अनुसार उनमें पाये जाने वाले लौह का उपयोग करने की शरीर की अवशोषण क्षमता सीमित होती है। शरीर के संस्थान विभिन्न अनाज आदि में सन्निहित लौह का केवल ५ - १० प्रतिशत ही ग्रहण कर सकते हैं। हरी पत्तेदार सब्जियों में लौह का प्रतिशत बहुत अधिक होता है। इसके अलावा आहार की मिश्रित संरचना पर भी ग्राह्य प्रतिशत निर्भर करता है। इन्हीं कारणों से विश्व स्वास्थ्य संगठन के अंतर्गत्त खाद्य एवं कृषि संगठन द्वारा लौह की दैनिक आवश्यकता १२-२४ मिलीग्राम के बीच तय की गई है। लौह की कमी से उत्पन्न एनीमिया के उपचार करने के लिए आहार में इसकी अत्यधिक आवश्यकता होती है। ऐसी स्थितियों में लौह सम्पूरकों या लोहे की पुष्टिकृत आहारों का आश्रय लिया जा सकता है।

जन्म के समय नवजात के पास केवल चार महीने की लोहे की आपूर्ति होती है। इतने समय में उस शरीर को अपने आहार से लौह तत्त्व को अपने आहार से ग्रहण करना प्रारम्भ कर देना आवश्यक होता है। लौह की थोडी सी कमी भी इसके बौद्धिक विकास को कम कर सकती है। रजः स्राव और गर्भावस्था के समय महिलाओं में लौह की कमी हो सकती है। कठोर व्यायाम से भी शरीर में इसकी कमी हो सकती है। मघपान करने वालों में कुछ आहार शरीर द्वारा अन्य आहारों से प्राप्त लोहे का उपयोग रोक देते हैं। लोहे की कमी शवासहीनता, थकावट और कमजोरी उत्पन्न कर सकती है। इसकी अधिकता विषाक्तता उत्पन्न कर सकती है।

## स्रोत
आहारीय लौह के महत्वपूर्ण स्रोत हैं: हरी पत्तेदार सब्जियां, मटर फ़लियां, किशमिश, अखरोट, नाशपाती, सभी अनाज, मूंग, मसूर दाल, चोकर, बीज, सोयाबीन, मछली, यकृत, मुर्गा और अंडा, इत्यादि।

तथा लोहे की कड़ाही में शब्जी का बनना, लोहे के तवे पर रोटी बनाना,

श्रेणी:लोहा
श्रेणी:आहार
श्रेणी:पोषण
आहारीय आयोडीन

(इसका दूसरा नाम "अवकारक लवण" भी है।)

**आहारीय [[आयोडीन]]** मानव शरीर के अत्यावश्यक भौतिक तत्त्व है। ये अवटु ग्रंथि के सम्यक, कार्यविधि के लिए आवश्यक है जो शक्ति का निर्माण करती है, हानिप्रद कीटाणुओं को मारती है और इसके हार्मोन थांयरांक्सीजन की कमी पूरी करती है। आयोडीन मन को शांति प्रदान करती है, तनाव कम करती है, मस्तिष्क को सतर्क रखती है और बाल, नाखून, दांत और त्वचा को उत्तम स्थिति में रखने में मदद करता है। आयोडिन की कमी से गर्दन के नीचे अवटु ग्रंथि की सूजन (गलगंड) हो सकती है और हार्मोन का उत्पादन बन्द हो सकता है जिससे शरीर के सभीसंस्थान अव्यवस्थित हो सकते हैं। इसकी कमी से मन्द मानसिक प्रतिक्रियायें, धमनियों में सख्ती एवं मोटापा हो सकता है।

मानव शरीर में केवल १०-१२ मिलीग्राम आयोडिन होती है किन्तु इसके बिना जीवित रहना सम्भव नहीं है। आयोडिन कोलेस्ट्रॉल की रासायनिक संशलेषण में सहायता करती है और धमनियों में कोलेस्ट्रॉल चर्बी को भी बढ़ाती है। शरीर में आयोडिन की अधिकता होने से नाक में नमी अधिक हो जाती है। जल में ली गई क्लोरीन शरीर से आयोडिन अधिकता को निकालने का कारण होती है। अधिक मात्रा में आयोडीन वाले आहार है मूली, शतावर (*एस्पेरेगस रेसिमोसस*), गाजर, टमाटर, पालक, आलू, मटर, खुंभी, सलाद, प्याज, केला, स्ट्राबेरी, समुद्र से प्राप्त होने वाले आहार, अंडे की जर्दी, दूध, पनीर और कॉड-लिवर तेल।

आयोडिन की कमी से उत्पन्न विकारों पर नियंत्रण के लिये १९८६ में न्यूसेफ़ और आस्ट्रेलिया की सरकार के समर्थन से तीसरी दुनिया के देशों को सहायता देने के लिये एक अन्तरराष्ट्रीय परिषद स्थापित की गई थी। भारत ने १९९२ से पहले व्यापक आयोडिन युक्त नमक की नीति अपनाई थी।

श्रेणी:पोषण
श्रेणी:आयोडीन
श्रेणी:आहार
श्रेणी:अवटु ग्रंथि
कुल्हाड़ी

thumb|200px|कुल्हाड़ी
thumb|200px|कटाई की कुल्हाड़ियां
**कुल्हाड़ी** या कुल्हाड़ा, (अन्य हिन्दी शब्दः फरसा या कुठार) एक औजार है, जिसको सदियों से लकड़ी को आकार देने या टुकड़े करने, जंगल से लकड़ी काटने, युद्ध मे एक हथियार के रूप में और एक औपचारिक प्रतीक के रूप में इस्तेमाल किया जाता है। कुल्हाड़ी को विभिन्न कार्यों के अनुसार कई रूप दिये गये हैं, लेकिन एक आम कुल्हाड़ी का एक लोहे या इस्पात का सिर और लकड़ी का हत्था होता है। 

कुल्हाड़ियों के प्राचीन प्रकारों मे इनका [हmays
 का और सिर और [फाल पत्थर का होता था। सभ्यता में प्रगति और तकनीकों का विकास के साथ कुल्हाड़ी का सिर तांबे, पीतल, लोहे और इस्पात से बनाया जाने लगा।

## सन्दर्भ

श्रेणी:औज़ार
श्रेणी:धारवाले हथियार
आहारीय मैग्नेशियम

upright|thumb|मैग्नेशियम के कुछ अच्छे स्रोत
**[[मैग्नेशियम]]** का एक भाग मानव-शरीर की प्रत्येक कोशिका में होता है। यह भाग अतिसूक्ष्म हो सकता है, किंतु महत्त्वपूर्ण अवश्य होता है। सम्पूर्ण शरीर में मैग्नेशियम की मात्रा ५० ग्राम से कम होती है। शरीर में कैल्शियम और विटामिन सी का संचालन, स्नायुओं और मांसपेशियों की उपयुक्त कार्यशीलता और एन्जाइमों, को सर्किय बनाने के लिये मैग्नेशियम आवश्यक है। कैल्शियम-मैग्नेशियम सन्तुलन में गड़बड़ी आने से स्नायु-तंत्र दुर्बल हो सकता है। इसीलिये फ़्रांस में कैंसर की अधिकता का मुख्य कारण स्थानीय मिट्टी में मैग्नेशियम का कम अंश पाया गया है। मैग्नेशियम के निम्न स्तरों और उच्च रक्तचाप में स्पष्ट अंतर्संबंध स्थापित हो चुका है। निम्न मैग्नेशियम स्तर से मधुमेह भी हो सकता है। यूरोलोजी जर्नल की एक रिर्पोट के अनुसार मैग्नेशियम और विटामिन बी६ गुर्दे और पित्ताशय की पथरी के खतरे को कम करने में प्रभावी थे। कठोर दैहिक व्यायाम शरीर के मैग्नेशियम की सुरक्षित निधि को क्षय कर देते है और संकुचन को कमजोर कर देते है। व्यायाम एवं शारीरिक मेहनत करने वाले लोगों को मैग्नेशियम सम्पूरकों की आवश्यकता है।

एक गिलास भारी जल मैग्नेशियम के लियें खाघ-संपूरक है। भारी जल में निरपवाद रूप से उच्च मैग्नेशियम का अंश होता है। भारी जल का प्रयोग करने वाले क्षेत्रों में हृदयाघात न्य़ूनतम होते हैं। इसके अन्य महत्वपूर्ण स्रोत है सम्पूर्ण अनाज, दाल, गिरीदार फ़ल, हरी पत्तीदार सब्जियां, डेरी उत्पाद और समुद्र से प्राप्त होने वाले आहार।

## सन्दर्भ

श्रेणी:आहार
श्रेणी:पोषण
श्रेणी:शरीर विज्ञान
श्रेणी:पादप शरीर विज्ञान
श्रेणी:मैग्नीसियम
मैग्नेशियम

* मैग्नेशियम तत्त्व: भौतिक तत्त्व
* आहारीय मैग्नेशियम
आहारीय मैग्नीज़

**आहारीय [[मैग्नीज]]** का मानव शरीर के सुरक्षा-तंत्रों से सीधे सम्बद्ध है। यह विधि एंजाइमों को सक्रिय करता है और विटामिन ‘बी’ तथा ‘ई’ के उचित उपयोग में सहायता देता है यह पाचन में मदद करता है।

मैग्नीज मधुमेह के लिए भी लाभदायक होता है क्योंकि यह ग्लूकोज सहन शक्ति बढाता है। प्रायः मैग्नीज की कमी मानवों में नहीं पाई जाती। इसकी अधिक मात्रा शरीर की लोहा सोखने की क्षमता कम कर देती है।

## स्रोत
काली चाय का एक सादा कप, गिरीदार, फल, बीज, सम्पूर्ण अनाज, चोकर, मछली और अवयवों के मांस।

श्रेणी:आहार
श्रेणी:पोषण
पेनी ब्लैक

**पेनी ब्लैक**, दुनिया की पहली चिपकने वाली डाक टिकट थी जिसका प्रयोग सार्वजनिक डाक प्रणाली में किया गया था। इसे ग्रेट ब्रिटेन और आयरलैंड की यूनाइटेड किंगडम द्वारा 1 मई, 1840 को जारी किया गया था, ताकि इसका प्रयोग उसी वर्ष 6 मई से किया जा सके। लंदन के सभी डाकघरों को इसकी आधिकारिक खेप समय से प्राप्त हो गयी लेकिन यूनाइटेड किंगडम के बाकी हिस्सों में इस नयी डाक टिकट के उपलब्ध होने तक लोग डाक सेवाओं का नकद भुगतान ही करते रहे। कुछ डाक कार्यालय जैसे कि बाथ ने, अनाधिकारिक रूप से टिकट की बिक्री 2 मई से ही शुरू कर दी।

[thumb|left|100px|एक पेनी ब्लैक के ऊपर [लाल निरस्तन चिन्ह]]एक बार डाक टिकट के प्रयोग के बाद इस पर लाल स्याही से निरस्त करने का चिन्ह अंकित किया जाता था। हालांकि इसे देखना कठिन था और यह आसानी से दूर किया जा सकता था। इस प्रकार की प्रयुक्त डाक टिकटें बहुत दुर्लभ तो नहीं हैं फिर भी इनका बाजार मूल्य, कुछ पाउंड से लेकर £ 1,000 के बीच है।

## सन्दर्भ

## इन्हें भी देखें
* पेनी रेड
* 2 पेनी ब्लु

श्रेणी:डाक टिकट
आहारीय सेलेनियम

**आहारीय [[सेलेनियम]]** यह प्रति-उपचायक के रूप में काम करता है। यह प्रभावशाली प्रति- उपचायक खनिज है। यह शरीर को हानिप्रद मुक्त मूलकों से छुटकारा दिलाने से मदद करता है जो चर्बीचुक्त ऊतकों के ऑक्सीजन के परिणामस्वरुप होते हैं। यह रक्त के थक्के बनने से रोकता है। प्रतिरक्षक-तंत्र की शक्ति बढाता है और जीव-विषों के प्रभावों को व्यर्थ कर देता है। यह जरावसथा की क्रियाओं को धीमा करता है। यकृत की सुस्वस्थता कायम रखने के लिये विटामिन ‘ई’ के साथ सेलेनियम आवश्यक है। सेलेनियम की कमी से कैन्सर और हृदय रोग में खतरा बढ़ जाता है। कई देशों के सेलेनियम और कैन्सर प्रतिमानों का मानचित्रण कर लिया गया है। जिसमें सेलेनियम-कैन्सर संबंध का साक्ष्य अत्यधिक है। फ़िनलैड में वैज्ञानिको ने ग्यारह हजार व्यक्तियों को देखा उन्होंने पाया कि सेलेनियम के निम्न रक्त-वाले व्यक्ति हृदय-रोग से तीन गुना अधिक मृत्यु की सम्भावना वाले थे। चीन में हृदय की मांसपेशियों की खराबी से होने वाला रोग उन क्षेत्रों में फ़ैले हुए थे जहां खनिज सेलेनियम के निम्न स्तर पाये गये थे। सेलेनियम की कमी वाली मिट्टी सेलेनियम की कमी वाले खाघ उत्पन्न करती थी। सेलेनियम सम्पूर्ण के परिणाम स्वरुप यह रोग प्रायः समाप्त कर दिया गया है। १९८४ में प्रकाशित एक अध्ययन में बताया कि निम्न रक्त सेलेनियम वाले व्यक्तियों को कैन्सर होने का अधिक खतरा होता है।

## स्रोत

शतावर, फ़ूलगोभी, अजमोद, खीरा, लहसुन, प्याज, खुंभी, मूली, समपूर्ण अनाज, समुद्र से प्रापत होने वाले खाघ, जिगर, गुर्दा, मांस, ब्राउन चावल में सफ़ेद चावल से १२ गुना सेलेनियम नष्ट हो जाता है। सम्पूरक केवल डाक्टरी सलाह पर लिये जाने चाहिये।

श्रेणी:आहार
श्रेणी:पोषण
आहारीय सोडियम

**आहारीय [[सोडियम]]** शरीर की कोशिकाओं के अन्दर और बाहर जल के सन्तुलन को बनायें रखने में सहायक होता है। इसकी कमी से मांसपेशियों में ऐठन एडेमा, हो सकता है, किन्तु इसकी अधिकता से हानिकारक परिणाम जैसे उच्च रक्तचाप, गुर्दे की बीमारियां, यकृत का सूत्रणरोग और संकुलन संबंधी हृदय रोग हो सकते हैं। सोडियम मूत्र और विशेषतः पसीने में सोडियम क्लोराइड के रूप में निकलता है। कभी-कभी आहारों में जैव सोडियम आवश्यकता की पूर्ति के लिये पर्याप्त नहीं होता। अतः सोडियम क्लोराइड या खाने का नमक भोजन में शामिल करना पड़ता है।

## स्रोत
इसका मुख्य स्रोत है संसाधित आहार, मांस और सामान्य नमक।

श्रेणी:पोषण
श्रेणी:आहार
आहारीय फास्फोरस

मानव शरीर में अधिकांश कैल्शियम मात्रा फासफोरस के यौगिकों के रूप में उपस्थित होता है, जैसे कैल्शियम फास्फेट। अतः फास्फोरस का उपयोग कैल्शियम के उपयोग से सम्बद्ध है। सामान्य हडडी और दांत की संरचना के लिए फास्फोरस की आवश्यकता रहती है जो भोजन को ऊर्जा में बदलते हैं। इसकी कमी के परिणाम स्वरूप साधारण कमजोरी, हडडी का दर्द और भूख की कमी होती है। इसकी अधिकता कैल्शियम को ग्रहण करने में बाधा पहुंचा सकती है।

हडडी टूटने में फास्फोरस स्वास्थ्य/स्वस्थ होने की प्रक्रिया में शीघ्रता लाता है और घाव से कैल्शियम की हानि को रोकता है। फास्फोरस स्त्रायविक स्वास्थ्य में मदद करता है और गुर्दो का अपशिष्ट बाहर निकालने में सहायक होता है। मैग्नेशियम या लौह की बहुलता फास्फोरस के भंडारण को रोक सकती है। सफ़ेद चीनी और उच्च वसा वाला आहार कैल्शियम-फास्फोरस सन्तुलन को बिगाड सकता है। प्रतम्ल हडिडयों की फ़ांस्फ़ोरस आपूर्ति कम कर देता है।

## स्रोत
सम्पूर्ण अनाज और डबल रोटी, फ़लियां.दाले, दूध और दूध के उत्पाद, बीज, गिरीदार फ़ल, अंडे, मछली, मुर्गे और मांस इसके महत्वपूर्ण स्रोत है।

श्रेणी:पोषण
श्रेणी:आहार
आहारीय जस्ता

**आहारीय [[जस्ता]]** शरीर में कई एन्जाइमों के लिये सह-घटक के रूप में कई कार्य करता है। यह ऊतकों के सामान्य कार्य में सहायता करता है और शरीर में प्रोटीन और कार्बोजों को संभालने के लिए आवश्यक है। जस्ते की कमी मघपान, आहार के परिष्कार, कम प्रोटीन के आहार, जुकाम, गर्भावस्था और रोग के कारण हो सकती है। जस्ते की कमी यकृत से विटामिन ‘ए’ के मोचन को कम कर देती है। इस प्रकार की कमी के परिणाम हो सकते हैं। आहार में जस्ते की कमी के कारण स्वाद और भूख की कमी, घाव भरने में विलम्ब, गंजापन, वृद्धि में विलम्ब, हृदय-रोग, मानसिक रोग, विलम्बित यौन परिपकवता और प्रजनन – संबंधी दुष्क्रिया हो सकते हैं। मध्य-पूर्व के कुछ देशों में बौनापन का कारण आहार में जस्ते की कमी को ही माना जाता है। जस्ता अपेक्षाकृत अविषाक्त है। आंतों में शरीर के लिये अनावश्यक जस्ते की अतिरिक्त मात्रा को समाप्त करने के लिये कार्यकुशल यंत्र-रेचन है। आयु के साथ जस्ते की कमी संभावना बढती है।

## स्रोत
सभी अनाज, फ़लियां, सूखा मलाई उतारा हुआ दूध, संसाधित पनीर, खमीर, गिरीदार फल, बीज, गेंहू की अंकुर, चोकर, बिना पॉलिश किया हुआ चावल, पालक, मटर, काँटेज पनीर, समुद्र से प्राप्त होने वाला आहार, मुर्गे-अंडे। सम्पूर्ण गेहूं के आटे के उत्पादों में सफ़ेद आटे की अपेक्षा चार गुना अधिक जिंक होता है।

श्रेणी:पोषण
श्रेणी:आहार
आहारीय पोटैशियम

**[[पोटाशियम]]** एक भौतिक तत्त्व है, जो मानव शरीर के लिए अत्यधिक महत्त्वपूर्ण है। यह सदा ही किसी एसिड के साथ पाया जाता है। खनिज की कमी वाली मिट्टी खनिज की कमी वाला आहार उत्पन्न करती है, जिसका सेवन शरीर की कोशिकाओं से पोटाशियम लेने के लियें विवश करता है, जिससे सम्पूर्ण शरीर-रसायन विक्षुब्ध हो जाता है। पोटाशियम की कमी विशेष रूप से गर्भवती महिलाओं में मिट्टी, दीवार का चूना इत्यादि या विशिष्ट प्रकार की मिट्टी भी खाने की इच्छा पैदा करती है।
 
पोटाशियम, पेशियों, स्नायुओं की सामान्य शक्ति, हृदय की क्रिया और एन्जाइम प्रतिक्रियाओं के लियें आवश्यक है और शरीर के तरल सन्तुलन को नियमित करने में सहायक होता है। इसकी कमी से स्मरण-शक्ति का मांसपेशियों की कमजोरी, अनियमित हृदय-गति और चिड़चिड़ापन हो सकते हैं। इसकी अधिकता से हृदय की अनियमितायें हो सकती है। पोटाशियम कोमल ऊतकों के लिये ्वही कार्य करता है, जो कैल्शियम शरीर के कठोर ऊतकों के लिये है। पोटाशियम कोशिकाओं के भीतर और बाहर के तरलों का विद्युत-अपघटनी सन्तुलन बनाये रखने के लिये भी महत्वपूर्ण है। आयु के साथ पोटेशियम का अन्र्तग्रहण भी बढना आवश्यक होता है। पोटाशियम की कमी मानसिक सतर्कता के अभाव, पेशियों की थकावट विक्षाम करने में कठिनाई, सर्दी-जुकाम, कब्ज, मतली, त्वचा की खुजली और शरीर की मांसपेशियों में ऐठन के रूप में दिखाई होती है। सोडियम का बढा हुआ अन्र्तग्रहण शरीर की कोशिकाओं में से पोटैशियम की हानि को बढा देता है। अधिक पोटाशियम से रक्त-नलिकाओं की दीवारें कैल्शियम निक्षेप से मुक्त रखी जा सकती है।

विकसित देशों में सेब के आसव का सिरका पोटेशियम का एक उत्तम स्रोत है। यह शरीर की वसाओं को जलाने में मदद करता है। गायों पर किये गये प्रयोगों में सेब के आसव के सिरके से गायों में गठिया समाप्त हो गया अरुअ दूध का उत्पादन बढ़ गया।
आहारीय क्रोमियम

**आहारीय [[क्रोमियम]]** उच्च रक्तचाप पर निंयत्रण रखने में सहायता होता है और मधुमेंह को रोकता है। यह मांसपेशिओं को रक्त में शर्करा लेने और चर्बीदार कोलेस्ट्रॉल संशलेषण को नियंत्रित करने में भी सहायता करता है। यह रक्त शर्करा के स्तरों को समतल रखता है, इसकी कमी से ऐसी स्थिति उत्पन्न हो जाती है जिसे मध्यम मधुमेह से कठिनाई से ही अलग पहचाना जा सकता है।
    
आयु के साथ क्रोमियम की आपूर्तियां हो जाती है। शरीर में क्रोमियम का भंडार कठोर व्यायाम, चोटों और शल्य-चिकित्सा से भी कम हो जाता है। कुछ अनुसंधान कर्ता विश्वास करते हैं कि पर्याप्त क्रोमियम धमनियों को कडे होने से रोकने में मदद कर सकता है। क्रोमियम रक्त में ग्लूकोज के स्तर को बनाए रखता है। साथ ही खून में वसा की मात्रा को भी सामान्य रखता है। इसे प्रतिदिन 50 से 200 माक्रोग्राम तक ही लें। मधुमेह और मिर्गी के रोगियों को क्रोमियम लेने से पहले डांक्टर से परामर्श ले लेना चाहिए।

## स्रोत
क्रोमियम के स्रोत-सम्पूर्ण अनाज, खमीर, खुंबी, मक्के का तेल, सील मछली, जिगर और बीयर।

श्रेणी:आहार
श्रेणी:पोषण
आहारीय ताम्र

**आहारीय [[ताम्र]]** कई एन्जाइमों में पाया जाता है। विष का प्रभाव कम करने और संक्रामक रोगों में इसका सेवन किया जाता है। तांबा ग्रहण करने से लौह विटामिन-सी तथा आहारीय जस्ता को पचाने में मदद मिलती है। लाल रक्त कणिकाएं ताम्र के बिना नहीं बन पातीं हैं। शरीर में इसकी कमी से व्यक्ति एनीमिक (खून की कमी से ग्रस्त) हो सकता है। 

## स्रोत
इसे दो मिलीग्राम से ज्यादा नहीं लेना चाहिए। जैतून और गिरीदार फ़ल में यह पाया जाता है। आहार के सिवाय दूसरे माध्यमों से ताम्र मिलता रहता है। जैसे तांबे के बरतनों, पानी के पाइपो, दवाओं खाघं-प्रसंस्करणों (फ़ूड प्रोसेसिंग), सुंगधियों और फ़सलों पर छिडकी जानेवाली दवाओं आदि से।

श्रेणी:आहार
श्रेणी:पोषण
2 पेनी ब्लू

thumb|150px|2 पेनी ब्लू
**2 पेनी ब्लू** (या **Two Penny Blue** या **2d Blue**) दुनिया की दूसरी आधिकारिक चिपकने वाली डाक टिकट थी। इसे मई 1840 में यूनाइटेड किंगडम में जारी किया गया था। इसका प्रारूप सिवाय इसके रंग और मूल्य के बिल्कुल पेनी ब्लैक के समान था। पेनी ब्लैक और 2 पेनी ब्लू को एक साथ जारी करने की योजना थी, लेकिन इसका जो सबसे पहला प्रमाण (डाक चिह्न) मिलता है उस पर 8 मई 1840 अंकित है, जो पेनी ब्लैक के जारी होने से दो दिन बाद का है। बाजार में 2 पेनी ब्लू, पेनी ब्लैक से ज्यादा दुर्लभ और महंगी है। 
## सन्दर्भ

## इन्हें भी देखें
* पेनी ब्लैक
* पेनी रेड

श्रेणी:डाक टिकट
पेनी रेड

thumb|150px|पेनी रेड
thumb|left|100px|पेनी रेड पर काली स्याही से बना निरस्त चिन्ह
**पेनी रेड ** 1841 में यूनाइटेड किंगडम द्वारा जारी की जाने वाली एक डाक टिकट है, जिसे पेनी ब्लैक के स्थान पर लाया गया था। यह 1879 तक ब्रिटेन की मुख्य डाक टिकट थी, जब इसके प्रारूप में मामूली परिवर्तन किया गया था। 

इसका रंग काले से लाल करने के पीछे कारण काली टिकट पर लाल रंग से चिन्हित निरस्त चिन्ह का ढंग से ना दिखना था, जबकि लाल रंग की टिकट पर काला निरस्त चिन्ह आसानी से दिख जाता था। यह कोई बहुत दुर्लभ डाक टिकट नहीं है। 

## सन्दर्भ

## इन्हें भी देखें
* पेनी ब्लैक
* 2 पेनी ब्लू

श्रेणी:डाक टिकट
मैनपुरी षड्यन्त्र

परतन्त्र भारत में स्वतन्त्रता संग्राम के दौरान अंग्रेजों को देश से बाहर निकालने के लिये उत्तर प्रदेश के जिला मैनपुरी में सन् १९१५-१६ में एक क्रान्तिकारी संस्था की स्थापना हुई थी जिसका प्रमुख केन्द्र मैनपुरी ही रहा। मुकुन्दी लाल, दम्मीलाल, कढ़ोरीलाल गुप्ता, सिद्ध गोपाल चतुर्वेदी, गोपीनाथ, प्रभाकर पाण्डे, चन्द्रधर जौहरी और शिवकृष्ण आदि ने औरैया जिला आगरा तहसील बाह के ग्राम मई निवासी पण्डित गेंदालाल दीक्षित के नेतृत्व में अंग्रेजों के विरुद्ध काम करने के लिये उनकी संस्था शिवाजी समिति से हाथ मिलाया और एक नयी संस्था **मातृवेदी** की स्थापना की। इस संस्था के छिप कर कार्य करने की सूचना अंग्रेज अधिकारियों को लग गयी और प्रमुख नेताओं को पकड़कर उनके विरुद्ध मैनपुरी में मुकदमा चला। इसे ही बाद में अंग्रेजों ने **मैनपुरी षडयन्त्र** कहा। इन क्रान्तिकारियों को अलग-अलग समय के लिये कारावास की सजा हुई। 

मैनपुरी षडयन्त्र की विशेषता यह थी कि इसकी योजना प्रमुख रूप से उत्तर प्रदेश के निवासियों ने ही बनायी थी। यदि इस संस्था में शामिल मैनपुरी के ही देशद्रोही गद्दार दलपतसिंह ने अंग्रेजी सरकार को इसकी मुखबिरी न की होती तो यह दल समय से पूर्व इतनी जल्दी टूटने या बिखरने वाला नहीं था। मैनपुरी काण्ड में शामिल दो लोग - मुकुन्दीलाल और राम प्रसाद 'बिस्मिल' आगे चलकर सन् १९२५ के विश्वप्रसिद्ध काकोरी काण्ड में भी शामिल हुए। मुकुन्दीलाल को आजीवन कारावास की सजा हुई जबकि राम प्रसाद 'बिस्मिल' को तो फाँसी ही दे दी गयी क्योंकि वे भी मैनपुरी काण्ड में गेंदालाल दीक्षित को ग्वालियर के किले से छुड़ाने की योजना बनाने वाले **मातृवेदी** दल के नेता थे। यदि कहीं ये लोग अपने अभियान में कामयाब हो जाते तो न तो सन् १९२७ में राजेन्द्र लाहिडी व अशफाक उल्ला खाँ सरीखे होनहार नवयुवक फाँसी चढते और न ही चन्द्रशेखर आजाद जैसे नर नाहर तथा गणेशशंकर विद्यार्थी सरीखे प्रखर पत्रकार की सन् १९३१ में जघन्य हत्याएँ हुई होतीं।

## पृष्ठभूमि
अंग्रेजों के अत्याचारों एवं घोर दमन नीति के कारण भारत वर्ष में भीषण असंतोष के बादल मँडराने लगे थे। नौजवानों का रक्त विदेशी सत्ता के विरुद्ध खौलने लगा था। उनमें विदेशी शासन के उन्मूलन का जोश उमड़ रहा था। उन दिनों के ब्रिटिश भारत (हिन्दुस्तान) का एकमात्र संयुक्त प्रान्त (संयुक्त प्रान्त आगरा व अवध) भी, जिसे १९४७ के बाद उत्तर प्रदेश नाम दे दिया गया, इस जोश में किसी से पीछे नहीं रहा। उत्तर प्रदेश में क्रान्तिकारी आन्दोलन का प्रारम्भ बनारस में रहने वाले कुछ बंगाली क्रान्तिकारियों ने अवश्य किया था किन्तु सुप्रसिद्ध क्रान्तिकारी व लेखक मन्मथनाथ गुप्त के अनुसार मैनपुरी काण्ड स्वत:स्फूर्त आन्दोलन था जिसकी प्रेरणा से उत्तर प्रदेश में बहुत से किशोर देशभक्त इस प्रकार की सशस्त्र क्रान्ति की ओर आकर्षित हुए। शाहजहाँपुर, आगरा, मैनपुरी, इटावा एवं एटा आदि उत्तर प्रदेश के अनेक जिले इसकी आग से प्रभावित हुए बिना नहीं रह सके। सन् १९१८ के मैनपुरी षडयन्त्र के रूप में इसका विस्फोट हुआ।

श्रेणी:भारतीय स्वतन्त्रता संग्राम
राष्ट्रीय पुस्तक न्यास, भारत

**राष्ट्रीय पुस्तक न्यास** (नेशनल बुक ट्रस्ट) भारत सरकार के मानव संसाधन विकास मंत्रालय के अधीन स्वायत्तशासी संगठन (प्रकाशन समूह) है। इसकी स्थापना 1957 में हुई थी। इसके कार्य हैं -

(1) प्रकाशन

(२) पुस्तक पठन को प्रोत्साहन

(3) विदेशों में भारतीय पुस्तकों को प्रोत्साहन

(4) लेखकों और प्रकाशकों को सहायता

(5) बाल साहित्य को बढ़ावा देना

यह विभिन्न श्रेणियों के अर्न्तगत हिंदी, अंग्रेजी तथा अन्य प्रमुख भारतीय भाषाओँ एवं ब्रेल लिपि में पुस्तकें प्रकाशित करता है। यह हर दूसरे वर्ष नई दिल्ली में 'विश्व पुस्तक मेले' का आयोजन करता है, जो एशिया और अफ्रीका का सबसे बड़ा पुस्तक मेला है। यह प्रतिवर्ष 14 से 20 नवम्बर तक 'राष्ट्रीय पुस्तक सप्ताह' भी मनाता है।

## बाहरी कड़ियाँ
* राष्ट्रीय पुस्तक न्यास का जालघर

श्रेणी:प्रकाशन समूह
श्रेणी:हिन्दी प्रकाशक
श्रेणी:भारत के प्रकाशन संस्थान
विटामिन बी समूह

**विटामिन बी समूह** या **विटामिन बी काम्पलेक्स** शरीर को जीवन शक्ति देने के लिए अति आवश्यक विटामिनों का समूह है जो जल में विलेय होते हैं। कोशिका के चयापचय में एवं लाल रक्त कणिकाओं के निर्माण में महत्वपूर्ण भूमिका निभाते हैं। यद्यपि इन विटामिनों के नाम एक-समान ( (B1, B2, B3, आदि) हैं किन्तु वास्तव में ये अलग-अलग रासायनिक यौगिक हैं, एक ही नहीं। जिस भोजन स्रोत में विटामिन बी का कोई एक विटामिन मिलता है, उसी में विटामिन बी के अन्य प्रकार भी मिलते हैं।

इस विटामिन की कमी से शरीर अनेक रोगों का गढ़ बन जता है। विटामिन बी के कई विभागो (आठ) की खोज की जा चुकी है। ये सभी विभाग मिलकर ही विटामिन ‘बी’ काम्पलेक्स कहलाते हैं। विटामिन ‘बी’ काम्पलेक्स 150 सेंटीग्रेड से अधिक ताप तक ले जाने पर नष्ट हो जाता है। यह विटामिन पानी मे घुलनशील है। अम्ल पदार्थो के संयोग से यह बिना किसी ताप के नष्ट हो जाता है, पर क्षार के साथ उबाले जाने पर भी नष्ट नही होता।

;विटामिन ‘बी’ काम्पलेक्स की कमी से उत्पन्न होने वाले रोग

* हाथ पैरो की उंगलियों मे सनसनाहट होना
* मस्तिष्क की स्नायु मे सूजन व दोष होना
* पैर ठंडे व गीले होना
* सिर के पिछले भाग मे स्नायु दोष हो जाना
* मांस पेशियो का कमजोर होना
* हाथ पैरों के जोड़ अकड़ना
* शरीर का वजन घट जाना
* नींद कम आना
* मूत्राशय में दोष आना
* महामारी की खराबी होना
* शरीर पर लाल चकती निकलना
* दिल कमजोर होना
* शरीर मे सूजन आना
* सिर चकराना
* नजर कम हो जाना
* पाचन क्रिया की खराबी होना

## स्रोत
विटामिन बी कॉम्प्लेक्स के स्रोतों में टमाटर, भूसी दार गेहु का आटा, अण्डे की जर्दी, हरी पत्तियो के साग, बादाम, अखरोट, बिना पालिश किया चावल, पौधो के बीज, सुपारी, नारंगी, अंगूर, दूध, ताजे सेम, ताजे मटर, दाल, जिगर, वनस्पति साग सब्जी, आलू, मेवा, खमीर, मक्की, चना, नारियल, पिस्ता, ताजे मेवे , पत्ता गोभी, दही, पालक, बन्दगोभी, मछली, अण्डे की सफेदी, माल्टा, चावल की भूसी, फलदार सब्जी आदि आते हैं।

## प्रकार

## सन्दर्भ

## बाहरी सूत्र

1) Becosules capsules uses in Hindi 
श्रेणी:विटामिन
राष्ट्रीय जलीय जीव (भारत)

गंगा नदी में पायी जाने वाली सूंस भारत की **राष्ट्रीय जलीय जीव** है। भारत सरकार ने ५ अक्टूबर २००९, तक किसी भी जलचर को राष्ट्रीय जीव घोषित नहीं किया गया था। ४ अक्टूबर २००९ को प्रधानमंत्री मनमोहन सिंह की अध्यक्षता में हुई गंगा नदी घाटी प्राधिकरण की एक बैठक में बिहार के मुख्यमंत्री नीतीश कुमार के सुझाव पर विलुप्त हो रही गंगा डॉल्फिन को राष्ट्रीय जलीय जीव  घोषित करने का फैसला किया गया।

## सन्दर्भ
उत्तर कोरियाई वॉन

**उत्तर कोरियाई वॉन** (; चिह्न: **[[₩]]**; कोड: **KPW**) उत्तर कोरिया की मुद्रा है। यह 100 चोन में विभाजित है। वॉन कोरिया लोकतांत्रिक जनवादी गणराज्य के केंद्रीय बैंक द्वारा जारी किए जाते हैं। 

## व्युत्पत्ति
वॉन चीनी युआन और जापानी येन से जुड़ा हुआ है।

## इतिहास
वॉन 6 दिसम्बर 1947 को कोरियाई येन के स्थान पर उत्तर कोरिया की मुद्रा बना। 1959 में एक सौ के अनुपात में एक के हिसाब से इसका पूर्नमूल्यांकन किया गया। उत्तर कोरियाई वॉन विशेष रूप से उत्तर कोरिया के नागरिकों के इस्तेमाल के लिए था और अन्य समाजवादी राज्यों की तरह विदेशियों के लिए व्यापार बैंक द्वारा एक अलग मुद्रा (या विदेशी मुद्रा प्रमाणपत्र) जारी करता था। बहरहाल, उत्तर कोरिया ने दो तरह के विदेशी मुद्रा प्रमाणपत्र बनाए, समाजवादी देशों से आने वाले पर्यटकों के लिए लाल रंग का और पूंजीवादी देशों से आने वाले पर्यटकों के लिए नीले/हरे रंग के।

वर्ष 2001 के बाद से, उत्तर कोरियाई सरकार ने एक डॉलर के अनुपात में 2.16 वॉन के अनुपात (कहा जाता है कि यह किग जोंग-इल के जन्मदिन १६ फ़रवरी पर आधारित था) को तिलांजलि दे दी। अब देश के बैंक काला बाजार में प्रचलित दर के आधार पर नोट जारी करते हैं। हालिया सरकारी दरों के अनुसार एक डॉलर की कीमत 142.45 वॉन है।

### सिक्के
पुराने समय में 1, 5, 10 और 50 चोन, एक वॉन के साथ प्रचलन में थे। इन सभी सिक्कों को एल्यूमीनियम में ढाला गया था।
शीत युद्ध के समय लोगों के विभिन्न समूहों के लिए सिक्के अंकन की एक विशेष प्रणाली अपनाई गई थी। बिना कोई सितारे वाले सिक्के उत्तर कोरियाईयों के लिए, एक सितारा वाले सिक्के समाजवादी देशों से आने वालों लोगों के लिए और 2 सितारा वाले सिक्के पूंजीवादी देशों से आने वाले लोगों के लिए थे।

### बैंकनोट
वैंकनोट 1947 में 15, 20 और 50 चोन और एक, पांच, 10 और 100 के साथ जारी किए गए थे। 1959 में 100 पुराने वॉन के स्थान पर नया एक वॉन जारी किया गया।

श्रेणी:मुद्रा
वियतनामी भाषा

right|thumb|300px|मूलतः वियतनामी भाषा बोलने वाले क्षेत्र 
**वियतनामी भाषा** वियतनाम की राजभाषा है। जब वियतनाम फ्रांस का उपनिवेश था तब इसे **अन्नामी** कहा जाता था। वियतनाम के ८६% लोगों की यह मातृभाषा है तथा लगभग ३० लाख वियतनामी बोलने वाले यूएसए में रहते हैं। यह ऑस्ट्रो-एशियाई भाषा-परिवार की भाषा है। 

वियतनामी भाषा की अधिकांश शब्दराशि चीनी भाषा से ली गयी है। यह वैसे ही है जैसे यूरोपीय भाषाएं लैटिन एवं यूनानी भाषा से शब्द ग्रहण की हैं उसी प्रकार वियतनामी भाषा ने चीनी भाषा से मुख्यत: अमूर्त विचारों को व्यक्त करने वाले शब्द उधार लिये हैं। वियतनामी भाषा पहले चीनी लिपि में ही लिखी जाती थी (परिवर्धित रूप की चीनी लिपि में) किन्तु वर्तमान में वियतनामी लेखन पद्धति में लैटिन वर्णमाला को परिवर्तित करके तथा कुछ डायाक्रिटिक्स का प्रयोग करके लिया जाता है।

## परिचय
द्वितीय विश्वयुद्ध से पूर्व हिंद चीन के पाँच प्रांतों - लाओस, कंबोडिया, अनाम, कोचीन चीन तथा टोंटिंग) में से एक प्रांत अनाम की भाषा थी। अब यह प्रांत नहीं रह गया है, किंतु भाषा है। यह चीनी भाषापरिवार की तिब्बती-बर्मी-वर्ग पूर्वी शाखा (अनामी-मुआंग) की एक भाषा है। इसके बोलनेवाले कंबोडिया, स्याम और बर्मा तक पाए जाते हैं। इसकी प्रमुख बोली टोंकिनी है। कई दशकों तक युद्ध के कारण इसकी जनसंख्या एवं शब्दभांडार में कल्पनातीत परिवर्तन हो गया है। चीनी भाषा की भाँति यह भी एकाक्षर (चित्रलिपि), अयोगात्मक और वाक्य में स्थानप्रधान है। अर्थप्रेषण के लिए लगभग छह सुरों का प्रयोग होता है। इसमें ऋण चीनी शब्दों की संख्या सर्वाधिक है। चीनी की भाँति अनामी ने भी रोमन लिपि को अपना लिया है।

## भौगोलिक वितरण
वियतनामी का उपयोग पूरे वियतनाम में किया जाता है। (मुख्यत: अमेरिका में) वियतनामी मूल के लोगों की भी मातृभाषा है। यूएसए में १० लाख से अधिक वियतनामी-भाषी लोग हैं। यूएसए में यह सातवीं सर्वाधिक बोली जाने वाली भाषा है। इसी प्रकार आस्ट्रेलिया में यह छ्ठी सर्वाधिक बोली जाने वाली भाषा है।

एथनॉलॉग के अनुसार, कम्बोडिया, चीन, कनाडा, चेक गणराज्य, फिनलैंड, फ्रांस, जर्मनी, लाओस, मार्टिनक्यू, फिलीपिन्स, थाइलैण्ड एवं यूके में पर्याप्त मात्रा में वियतनामी बोलने वाले हैं।

## इन्हें भी देखें
* वियतनामी लिपि
* अनाम (हिंदचीन का राज्य)

## बाहरी कड़ियाँ
* The Free Vietnamese Dictionary Project
* VDict (online dictionary)
* Vietnamese Phrasebook
* Nôm look-up from the Vietnamese Nôm Preservation Foundation
* Online Vietnamese lessons from Northern Illinois University
* The right place of the Vietnamese accent a simple rule for learners, on where to put the tonal accent
* The Vietnamese keyboard its layout is compared with US, UK, Canada, France, and Germany's keyboards.

श्रेणी:ऑस्ट्रो-एशियाई भाषाएँ
श्रेणी:वियतनाम की भाषाएँ
*
पौराणिक उपन्यास

किसी प्रसिद्ध पुराकथा को माध्यम बनाकर लिखा गया ऐसा उपन्यास पौराणिक उपन्यास कहलाता है जो उपनिषदों के मूल्यों को चरित्रों के माध्यम से उपन्यास के रूप में प्रस्तुत करे। 

पौराणिक उपन्यास केवल एक काल विशेष की घटनाएँ ही नहीं हैं, उनकी अपनी एक मूल्य-व्यवस्था है। वे उपनिषदों के मूल्यों को चरित्रों के माध्यम से उपन्यास के रूप में प्रस्तुत कर रहे हैं। जो उपन्यास पौराणिक काल, घटनाओं और चरित्रों पर आधृत तो हैं, किंतु उस मूल्य-व्यवस्था का अनुमोदन नहीं करते, उन्हें पौराणिक उपन्यास कहना उचित नहीं है। उनमें से अधिकांश तो पौराणिक मूल्य-व्यवस्था से अपरिचित अथवा उनके विरोधी लोगों द्वारा उन्हें ध्वस्त करने के लिए ही लिखे गए हैं। 

श्रेणी:उपन्यास
वृक्कीय खराबी

thumb|right|Cirrhosis leading to hepatocellular carcinoma (autopsy specimen).
[thumb|right|200px|Liver cirrhosis as seen on an axial [computed tomography|CT of the abdomen.]]
**वृक्कीय खराबी** (अंग्रेज़ी:*सिरोसिस*) में वृक्क की इलेक्ट्रोलाइटस को संरक्षित करने, मूत्र को जमा करने, मैल को उत्सर्जित करने की क्षमता धीरे-धीरे निरंतर रूप से कम होती जाती है। इसे गुर्दे की खराबी-दीर्घकालिक, वृक्कीय खराबी-दीर्घकालिक, दीर्घकालिक वृक्कीय अक्षमता, सी आर एफ, दीर्घकालिक गुर्दे की खराबी आदि नामों से भी जाना जाता है। तेजी से होने वाले वृक्कीय रोग जिसमें गुर्दे एकाएक खराब हो जाते है, लेकिन वह फिर से कार्य करने लगते हैं जबकि दीर्घकालिक वृक्कीय रोग धीरे-धीरे गंभीर रूप धारण करने लगते हैं। ऐसा अक्सर किसी भी अन्य रोग के परिणामस्वरूप हो सकते हैं, जिसमें गुर्दे धीरे धीरे कार्य करना बंद कर देते है। गुर्दे के, मामूली से लेकर गंभीर रोग हो सकते हैं। दीर्घकालिक वृक्कीय रोग सामान्यतः कई वर्षों में पनपता है क्योंकि गुर्दे की आंतरिक संरचना धीरे धीरे क्षतिग्रस्त होती जाती है। रोग की आरंभिक स्थिति में कोई लक्षण दिखाई नहीं देते। जब तक गुर्दे का दसवां भाग भी सामान्य रूप से कार्य करता रहता है तब तक कोई लक्षण दिखाई नहीं देता।
मधुमेह और उच्च रक्तचाप इन दो कारणों से सामान्यतः दीर्घकालिक वृक्कीय रोग होता है। दीर्घकालिक वृक्कीय रोग की वजह से शरीर में व्यर्थ पदार्थ और द्रव जमा होने लगता है जिससे एझोटेमिया और यूरेमिया होता है। रक्त में व्यर्थ पदार्थ नाइट्रोजन के जमा होने से एझोटेमिया होता है। इसमें ऐसा आवश्यक नहीं कि लक्षण दिखाई दें। वृक्कीय रोग की वजह से स्वास्थ्य पर पड़ने वाला दुष्प्रभाव ही यूरेमिया है। दीर्घकालिक वृक्कीय रोग से अधिकांश शारीरिक तंत्र प्रभावित होता है। द्रव के जमा होने और यूरेमिया से कई जटिलताएं उत्पन्न होती हैं।

## लक्षण
आरंभिक लक्षणों में बिना किसी वजह के वजन कम होना, जी मिचलाना, उल्टियां, स्वास्थ्य ठीक न लगना, थकान, सिरदर्द, अक्सर हिचकियां आना, स्थान विशेष पर खुजली आना, हो सकते हैं। कुछ समय बाद बहुत ज्यादा या बहुत कम पेशाब आना, रात में पेशाब करना पड़े, आसानी से खरोंच लगना और खून निकलना, खून की उल्टियां होना या मल में से खून निकलना, सुस्ती आना, उनींदापन, नींद में चलना, निष्चेष्ट, असमंजसता सन्निपात, कोमा, मांसपेशियों में जकड़न या ऐंठन मरोड़, जकड़न, यूरेमिक फ्रोस्ट-त्वचा पर सफेद चमकदार धब्बे पड़ना, हाथ, पैर या अन्य भागों में संवेदना में कमी आदि हो सकते हैं।

इनके अलावा इसके कुछ और लक्षण भी हो सकते हैं, जिनमें रात में अधिक पेशाब आना, अधिक प्यास लगना, असामान्य रूप से काली या उजली त्वचा, पीलापन, नाखून असामान्य होना, सांस में दुर्गंध, उच्च रक्तचाप, भूख में कमी और उग्र होना हो सकते हैं।

## उपचार
यदि दो हफ्तों से ज्यादा अवधि से मिचली आ रही हो या उल्टी हो रही हो या कम पेशाब आ रहा हो या दीर्घकालिक वृक्क रोग के अन्य लक्षण दिखाई दे रहे हों तब चिकित्सक से परामर्श लें। 

## निवारण
इस रोग के इलाज से इस बीमारी की रोकथाम की जा सकती है या इसे बढ़ने से रोका जा सकता है। रोगी को ब्लड शुगर और रक्तचाप पर नियंत्रण रखना चाहिए और धूम्रपान से बचना चाहिए। 

श्रेणी:वृक्क रोग
उल्टा सिर चार आने

**उल्टा सिर चार आने** भारत में छपी एक एक प्रसिद्ध डाक टिकट है और डाक टिकटों के संग्राहकों के लिए बेशकीमती है। भारतीय सर्वेक्षण कार्यालय द्वारा अश्ममुद्रित यह डाक टिकट 1854 में पहली बार मुद्रित हुई थी, इसे लाल और नीले रंग में छापा गया था और इसका मूल्य चार आने था, हालांकि इसके मुद्रण के दौरान हुई एक प्रतीप त्रुटि के कारण इस पर रानी का सिर "उल्टा" छप गया था। यह दुनिया की पहली बहुरंगी डाक टिकटों में से एक है, बेसल डव इसके लगभग यह 9 साल बाद आई। 

## चार आने की डाक टिकट
सर्वेक्षण कार्यालय, कलकत्ता द्वारा अश्ममुद्रित यह डाक टिकट दो रंगो नीले और लाल में छापी गयी थी और इसके लिए कागज को पहले लाल फ्रेम से और उसके बाद रानी के सिर को नीले फ्रेम से मुद्रित किया जाता था। टिकट की पहली छपाई १३ अक्टूबर १८५४ को शुरु हुई। इसकी पहली छपाई के दौरान कम से कम तीन लाल फ्रेमों को छापेखाने में उल्टा रखने से नीले रंग में छपने वाला सिर उल्टा छप गया, असल में उल्टा सिर ना होकर लाल फ्रेम उल्टी है पर प्रतीत यही होता है कि सिर ही उल्टा छपा है। मुद्रण के दौरान एक पत्रक पर १२ टिकट छापी गयी थीं और पहले ठप्पे से कुल 206,040 डाक टिकटों का उत्पादन हुआ। इस डाक टिकट की बहुत कम मूल टिकटें ही अब बची हैं।

## सन्दर्भ

श्रेणी:डाक टिकट
आहारीय कैल्शियम

**कैल्शियम ** एक भौतिक तत्त्व है। यह जीवित प्राणियों के लिए अत्यावश्यक होता है। भोजन में इसकी समुचित मात्र होनी चाहिए। खाने योग्य कैल्शियम दूध सहित कई खाद्य पदार्थो में मिलती है। खान-पान के साथ-साथ कैल्शियम के कई औद्योगिक इस्तेमाल भी हैं जहां इसका शुद्ध रूप और इसके कई यौगिकों का इस्तेमाल किया जाता है। आवर्त सारिणी में कैल्शियम का अणु क्रमांक 20 है और इसे अंग्रेजी शब्दों ‘सीए’ से इंगित किया गया है। 1808 में सर हम्फ्री डैवी ने इसे खोजा था। उन्होंने इसे कैल्शियम क्लोराइड से अलग किया था। कैल्शियम का नाम लातिन भाषा के शब्द ‘काल्क्स’ पर रखा गया है जिसका मतलब है चूना पत्थर जिसमें बड़ी मात्र में कैल्शियम पाया जाता है। पौधों में भी कैल्शियम पाया जाता है।

हडिडयों और दांतों के बनाने और रख-रखाव के लिए, मांसपेशियों के सामान्य संकुचन के लिए हृदय की गति को नियमित करने के लिए और रक्त की क्लॉटिंग करने के लिए यह आवश्यक होता है। कैल्शियम जीवन-शक्ति और सहनशीलता बढाता है, कोलेस्ट्रांल स्तरों का नियमन करता है, स्नायुओं के स्वास्थ्य के लिए अच्छा है अरुअ रजोधर्म विषयक दर्दों के लिए ठीक है। एन्जाइम की गतिविधि के लिए कैल्शियम की आवश्यकता है। हृदय-संवहनी के स्वास्थ्य के लिए कैल्शियम मैग्नेशियम के साथ काम करता है। रक्त के जमाव के द्वारा यह घावों को शीघ्र भरता है। कुछ कैसर के विरुद्ध भी यह सहायक होती है। गर्भवती महिलाओं, 60 से अधिक उम्र के पुरुषों, 45 से अधिक उम्र की स्त्रियों, धूम्रपान करने वालों और अधिक मदिरापान वालों को कैल्शियम का खतरा रहता है। बच्चों में सूखा रोग कैल्शियम की कमी का लक्षण है।

विविटामिन 'डी' ‘डी’ की विशेष रूप से आवश्यकता कैल्शियम के समावेशन के लिए होती है। विटामिन ‘सी’ भी कैल्शियम के समावेशन में सुधार लाता है। सम्पूरक के रूप में कैल्शियम कार्बोनेट भोजन के साथ अधिक अच्छे ढंग से समावेशित होता है।

## स्रोत
दूध और इसके उत्पाद, दाले, सोयाबीन, हरी पत्तीदार सब्जियां, नीबू जाति के फ़ल, सार्डीन, मटर, फ़लियां, मूंगफ़ली, वाटनट (सिंघाडा) सूर्यमुखी के बीज इस खनिज के महत्वपूर्ण स्रोत है। यदि आहार में पर्याप्त कैल्शियम न हो तो विविध शरीरिक प्रक्रियाओं के लिये आवश्यक उस व्यक्ति की हडिडयों से लिया जाता है।

श्रेणी:पोषण
श्रेणी:आहार
आनुवांशिक संशोधित फसल

right|thumb|300px|विश्व के वे क्षेत्र जहाँ अनुवांशिक संशोधित फसलें उगायी जा रही हैं ९२००५ में)
right|thumb|300px|परिवर्तित जीन प्लम
**आनुवांशिक संशोधित फसल** (अंग्रेज़ी:*जेनेटिक मॉडिफाइड फूड*) वे फसलें हैं, जिनके आनुवांशिक पदार्थ (डीएनए) में बदलाव किये जाते हैं, अर्थात् ऐसी फसलों की उत्पत्ति इनकी बनावट में अनुवांशिकीय रूपांतरण से की जाती है। इनका आनुवांशिक पदार्थ आनुवांशिक अभियांत्रिकी से तैयार किया जाता है। इससे फसलों के उत्पादन में बढ़ोत्तरी होती है और आवश्यक तत्वों की मात्रा बढ़ जाती है। 

## इतिहास
इस तरीके से पहली बार १९९० में फसल पैदा की गयी थी। सबसे पहली इस विधि से टमाटर को रूपांतरित किया गया था। कैलिफॉर्निया की कंपनी कैलगेने ने टमाटर के धीरे-धीरे पकने के गुण को खोजा था, तब उस गुण के गुणसूत्र में परिवर्तन कर ये नयी फसल निकाली थी। इसी तरह का प्रयोग बाद में पशुओं पर भी किया जा रहा है। २००६ में सूअर पर प्रयोग किया गया। उत्तरी अमेरिका में अनुवांशिकीय रूपांतरित फसलों का उत्पादन सबसे अधिक किया जाता है। 

## आलोचना
कुछ वैज्ञानिकों के अनुसार विश्व भर में खाद्य पदार्थो में कमी का कारण खराब वितरण है न कि उत्पादन में कमी। इस स्थिति में ये छेड़छाड़ अनावश्यक होगी। तब ऐसी फसलों के उत्पादन पर जोर नहीं दिया जाना चाहिये, जो स्वास्थ्य के लिए हानिकारक हों। हंगरी, वेनेजुएला जैसे कई देशों ने ऐसी फसलों के उत्पादन और आयात पर रोक भी लगा दी है। फिर भी बढ़ती जनसंख्या और खाद्यानों की बढ़ती मांग को देखते हुए विश्व भर में अब कई फसलों और जानवरों पर ऐसे प्रयोग हो रहे हैं। भारत की जैवप्रौद्योगिकी नियामक संस्था *द जेनेटिक इंजीनियरिंग एप्रूवल कमेटी (बायोटेक)* आनुवांशिक बदलाव किये गये बैंगन को मान्यता देने पर विचाराधीन है। यदि ये मान्यता मिल गयी, तो यह भारत में पहला आनुवांशिक संशोधित खाद्य होगा, हालांकि इसे लेकर कई जगह विरोध उठे हैं, जिनका तर्क है कि इससे स्वास्थ्य प्रभावित होगा। अब तक भारत में सिर्फ बीटी कॉटन ही वाणिज्यिक तौर पर प्रमाणित फसल थी।

## सन्दर्भ

## इन्हें भी देखें
*बीटी बैंगन

## बाहरी कड़ियाँ
* जेनेटिक फसलें।। हिन्दुस्तान लाइव।१३ अक्टूबर, २००९
* जी.एम. फसलों को रिझाता नया कानून (भारतीय पक्ष)
* जीएम फसलों पर 'संघ' का अड़ंगा, झुकी सरकार

श्रेणी:अनुवांशिकी
श्रेणी:कृषि
श्रेणी:फ़सलें
श्रेणी:जैव प्रौद्योगिकी
श्रेणी:खाद्य उद्योग
बेसल डव

**बेसल डव** या **बेसल की फाख्ता** एक उल्लेखनीय डाक टिकट है जिसे स्विस केंटन बेसल द्वारा 1 जुलाई 1845, को जारी किया गया था और इसका अंकित मूल्य 2 1/2-रैपन था। एक एकमात्र डाक टिकट है जिसे बेसल ने जारी किया है। 1 जनवरी 1849 को देशव्यापी डाक सेवा की स्थापना से पहले स्विट्जरलैंड का प्रत्येक कैण्टन अपनी डाक सेवा के लिए जिम्मेदार था, साथ ही इस कारण देश भर के विभिन्न कैण्टनों में डाक सेवा की विभिन्न दरें प्रचलित थीं। बेसल के अलावा केवल ज्यूरिख और जिनेवा ही डाक टिकट जारी करने वाले अन्य कैण्टन थे। 

टिकट वास्तुकार, **मिल्शिओ बेरी** द्वारा डिजाइन बेसल डव डाक टिकट पर एक उभरी हुई फाख्ता (डव), बनी होती थी जो अपनी चोंच मे एक पत्र दबाये होती थी जिस पर "*STADT POST BASEL*" अंकित रहता था। टिकट को काले, नीले और गहरे लाल रंग से छापा जाता था और यह दुनिया की पहली तीन रंग की डाक टिकट थी। 30 सितम्बर 1854 के बाद का इसका उपयोग वैध नहीं रहा लेकिन उस समय तक 41,480 टिकटें छापी जा चुकी थीं।.

इस डाक टिकट की कई नकली प्रतियां बनाई गयी हैं।

## सन्दर्भ

श्रेणी:डाक टिकट
प्रतीप त्रुटि

[right|200px|thumb|[उल्टी जेनी, के १०० पत्रकों मे से सिर्फ एक ही ढूंढा जा सका है।]]**फिलेटली** या डाक टिकट संग्रह में, एक **प्रतीप त्रुटि** तब होती है, जब किसी डाक टिकट का कोई भाग उल्टा मुद्रित हो जाता है। इस तरह के *प्रतीपकों* को डाक टिकट त्रुटियों में शायद सबसे शानदार माना जाता है, ना सिर्फ इसलिए कि यह देखने में अलग लगतीं है बल्कि यह लगभग हमेशा ही एक बहुत दुर्लभ घटना होती हैं और डाक टिकट संग्राहक इन्हें बेशकीमती मानते हैं।

## सन्दर्भ

श्रेणी:डाक टिकट
दोमट मिट्टी

thumb|दोमट मिट्टी का क्षेत्र
**दोमट** एक प्रकार की मिट्टी है जो फसलों के लिए अत्यन्त उर्वर (उपजाऊ)) होती है। इसमें लगभग 40%  सिल्ट, 20% चिकनी मिट्टी तथा शेष 40% बालू होता है। पानी तथा वायु के प्रवेश हेतु अर्थात् अधिक छिद्रिल होने के कारण फसलों की उर्वरा शक्ति अधिक होती है। ऐसी मिट्टी अपने कुल भार का 50% पानी रोकने की क्षमता रखती है। इस मिट्टी में पोषक पदार्थों की मात्रा भी अधिक होती है।

दोमट मिट्टी में सिल्ट, बालू और चिकनी मिट्टी के अंश अलग-अलग होने से भिन्न-भिन्न प्रकार के दोमट बनते हैं जैसे बलुई दोमट, सिल्टी दोमट, चिकनी दोमट, बलुई चिकनी दोमट आदि। चिकनी मिट्टी की अपेक्षा दोमट मिट्टी में अधिक पोषक पदार्थ, अधिक नमी, अधिक ह्यूमस होता है। दोमट मिट्टी की जुताई चिकनी मिट्टी की अपेक्षा आसान होती है। इसमें सिल्टी मिट्टी की अपेक्षा हवा और पानी को छानने तथा जल-निकास की बेहतर क्षमता होती है।

दोमट मिट्टी बागवानी तथा कृषि कार्यों के लिए उत्तम मानी जाती है। यदि किसी बलुई या चिकनी मिट्टी में भी अधिक मात्रा में जैविक पदार्थ मिले हों तो उसके गुण भी दोमट जैसे ही होंगे।

श्रेणी:मिट्टी
दक्षिण कोरियाई वॉन

**दक्षिण कोरियाई वॉन** (; चिह्न: **[[₩]]**; कोड: **KRW**) दक्षिण कोरिया की मुद्रा है। एक वॉन 100 जियोन, एक मौद्रिक उप इकाई, में विभाज्य है, लेकिन रोजमर्रा के उपयोग में जियोन का प्रयोग नहीं किया जाता है, यह केवल विदेशी मुद्रा विनिमय में दिखाई पड़ता है।

श्रेणी:मुद्रा
विषाक्त पादप

right|thumb|300px|एक विषाक्त खर-पतवार खाने के बाद ७०० पशु रातोरात मर गये
साधारणत: **विषाक्त पादप** (Poisonous plant) ऐसे पौधे होते हैं जिनका समस्त अथवा थोड़ा अंश किसी भी दशा में खा लेने पर, किसी किसी में केवल स्पर्शमात्र से भी, हानिकारक परिस्थिति पैदा हो जाती है। इसके फलस्वरूप तत्काल मृत्यु हो सकती है।

विषाक्त पौधों में निश्चित रूप से विषैले पदार्थ रहते हैं। विषैले पदार्थ कई रासायनिक तत्वों के सम्मिश्रण से बने होते हैं। ऐसे पदार्थ 

1. ऐमिन, 2. प्युरिन, 3. ऐल्केलॉयड, 4. ग्लुकोसाइड तथा 5. सैपोनिन हैं। 

कुछ प्रोटीन भी विषैले होते हैं। कार्बोलिक अम्ल, ऑक्सैलिक अम्ल के कारण भी कुछ पौधे विषाक्त होते हैं।

छोटे से लेकर बड़े बड़े वृक्ष तक विषाक्त होते हैं। कुछ एककोशिकीय वैक्टीरिया, कुछ शैवाल, जैसे माइक्रोसिस्टस (Microcystus) और एनाबीना (Anabaena) भी विषाक्त होते हैं। कुछ कवक, जैसे क्लेविसेप्स (claviceps), मशरूम आदि भी, विषाक्त होते हैं। विषैले मशरूम कई प्रकार के होते हैं। कुछ आँत को, कुछ रूधिर को, कुछ तंत्रिकातंत्र को, कुछ मस्तिष्क को और कुछ नेत्रों को आक्रांत करते हैं।

विषाक्त पादपों में एकोनिटम नैपेलस (Aconitum napelus), रैननकुलस स्क्लेरेटस (Ranunculus scleratus), एनोना स्क्वैमोसा (Anona squamosa), भड़भाड़ (Argemone mexicana, बिहार में इसे "घमोई" कहते हैं), सत्यानाशी, अफीम, तथा मदार (calotropis) हैं। भड़भाँड़ के बीज काले सरसों के ऐसे और आकार के होते हैं। इसके तेल के खाने से बेरी-बेरी से मिलता-जुलता रोग होता है।

श्रेणी:पौधे
श्रेणी:पादप
खाद्य पूरक

मानव शरीर के लिए कई प्रकार के **खाद्य पूरक** होते हैं। इनमें से मुख्य इस प्रकार से हैं:-

* अमीनो अम्ल 
* शरीरवर्धक पूरक 
* ऊर्जामय पेय 
* ऊर्जा बार 
* फैटी अम्ल 
* वनस्पतीय पूरक 
* खनिज 
* प्रीबायोटिक 
* प्रोबायोटिक 
** लैक्टोबैसिलस, 
** बाइफाइडोबैक्टीरियम
* विटामिन 
* संपूर्ण खाद्य पूरक, 
** एफरवेसेंट

## [[विटामिन]]
* रेटिनॉल (विटामिन ए) 
### [[विटामिन बी समूह]]
** थायामिन (बी<sub>१</sub>) 
** राइबोफ्लेविन (बी<sub>२</sub>) 
** नाइयासिन (बी<sub>३</sub>) 
** पैन्टोथेनिक अम्ल (बी<sub>५</sub>) 
** पायरीडॉक्सीन (बी<sub>६</sub>) 
** बायोटिन (बी<sub>७</sub>) 
** फोलिक अम्ल (बी<sub>९</sub>) 
** साइनोकोबालमीन (बी<sub>१२</sub>) 
### अन्य विटामिन
* एस्कॉर्बिक अम्ल (विटामिन सी) 
* एर्गोकैल्सिफेरॉल एवं कोलेकैल्सिफेरॉल (विटामिन डी) 
* टोकोफेरॉल (विटामिन ई) 
* नैफ्थोक्विनोन (विटामिन के) 
## [[आहारीय खनिज|खनिज]]

* कैल्शियम 
* कॉलीन 
* क्लोरीन 
* क्रोमियम 
* कोबाल्ट 
* ताम्र 
* फ्लोरीन 
* आयोडीन 
* लौह 
* मैग्नेशियम 
* मैंग्नीज़ 
* मॉलिबडेनम 
* फॉस्फोरस 
* पोटाइशियम 
* सेलेनियम 
* सोडियम 
* गंधक 
* जस्ता

## अन्य सामान्य घटक

## संबंधित लेख

* बहुविटामिन 
* पोषण

श्रेणी:पोषण
श्रेणी:आहार
*
आहारीय खनिज

**आहारीय खनिज** वे खनिज होते हैं, जो आहार के संग शरीर को मिलते हैं एवं पोषण करने में सहायक होते हैं।
शरीर के लिए पांच महत्त्वपूर्ण तत्त्व कैल्शियम, मैग्नेशियम, फ़ास्फ़ोरस, पोटाशियम और सोडियम अत्यावश्वक होते हैं। इनके अलावा अन्य महत्वपूर्ण किंतु सूक्ष्म मात्रिक तत्त्व हैं, क्रोमियम, तांबा, आयोडिन, लोहा, मैगनीज और जस्ता। इसके अतिरिक्त सेलेनियम भी अच्छे स्वास्थ्य बनाये रखने में एक उपयोगी है। अन्य सूक्ष्म मात्रिक तत्त्वों में सल्फ़र, निकल, कोबाल्ट, फ़्यूरीन, आंक्सीजन, कार्बन, हाइड्रोजन और नाइट्रोजन भी हमारे शारीरिक स्वास्थ्य के लिए आवश्यक हैं। ये सब मिलकर आहारीय खनिज कहलाते हैं। ये स्वास्थ्य के लिए उतने ही आवश्यक हैं, जितने विटामिन इत्यादि। लौह रक्त के लिए और कैल्शियम हडिडयों के लिए सम्पूरक के रूप में गर्भावस्था में महत्वपूर्ण है। आयोडिन की कमी गलगण्ड और मन्दबुद्धि, तथा मैग्नेशियम की कमी कैन्सर का कारण बन सकती है। मैगनीज और क्रोमियम का भी हृदय-रोग से संबध है। सामान्य रक्त-शर्करा के स्तरों को बनाए रखने के लिए क्रोमियम की आवश्यकता है। पाचन-तंत्र में जस्ते की कमी से गंजापन, भूख न लगना और यौन-दुष्क्रिया के परिणाम हो सकते हैं। 

एक ७० किलों भार वाले मनुष्य के लिए खनिजांश और उसके दैनिक औसत अन्नग्रहण की आवश्यकताओं का अनुमान निम्न प्रकार से है-
* सोडियम
* पोटैशियम
* मैग्नेशियम
* लोहा
* कैल्शियम 
आदि लवण होते हैं। इनके क्लोराईड सल्फ़ेट एवं फ़ास्फ़ेट आदि यौगिक भी शरीर के विकास के लिए उपयोगी होते हैं।

## अम्लता वाले खनिज लवण

* फास्फोरस
* गंधक
* सिलिकॉन
* क्लोरीन
* फ्लोरिन
* आयोडिन
* ब्रोमीन आदि
इनके स्रोत है- अनाज, सभी मांस, मछली, अंडे, पूरी, सफ़ेद आटे की रोटी, नारियल, पिस्ता, अखरोट, वनस्पति घी, चाकलेट, मिठाइयां, शराब, दूध छिलका सहित दाले, चाय, कांफ़ी, मटर, आलूबुखारा, चीनी मैदा आदि।

## क्षार वाले खनिज '''नीचे है'''
* कैल्शियम
* सोडियम
* पोटाशियम
* मैग्नेशियम
* एल्यूमीनियम
* लिश्यूम
* आयरन
* मैग्नीज
* ताम्र
* जस्ता 
* निकल

क्षार प्रधान पदार्थों में चोकर का आटा, बाजरा, छिलके वाली दालें, सभी सब्जियां, अण्डे की जर्दी, मक्खन, सोयाबीन, हरे मटर, सभी फल, सूखे फल आदि।

श्रेणी:आहारीय खनिज
श्रेणी:आहार
श्रेणी:पोषण
डायनामाइट

**डाइनामाइट** () एक प्रमुख विस्फोटक है। इसका आविष्कार अल्फ्रेड नोबेल ने किया था।

## रासायनिक संरचना
डायनामाइट के निर्माण में नाइट्रोग्लिसरीन प्रयुक्त होता है। नाइट्रोग्लिसरीन आवश्यकता से अधिक सुग्राही होता है। इसकी सुग्राहिता को कम करने के लिए कीज़लगर का उपयोग होता है। अमरीका में कीज़लगर के स्थान में काठ चूरा, या काठ समिता और सोडियम नाइट्रेट का उपयोग होता है। डायनामाइट में नाइट्रोग्लिसरीन की मात्रा 20, 40, या 60 75 प्रति शत रहती है। इसकी प्रबलता नाइट्रोग्लिसरीन की मात्रा पर निर्भर करती है। 75 प्रतिशत नाइट्रोग्लिसरीन वाला डायनामाइट प्रबलतम होता है। कीज़लगर, या काष्ठचूर्ण, या समिता के प्रयोग का उद्देश्य डायनामाइट का संरक्षण होता है, ताकि यातायात में वह विस्फुटित न हो जाए। नाइट्रोग्लिसरीन 13 डिग्री सें. पर जम जाता है। जम जाने पर यह विस्फुटित नहीं होता। अत: ठंढी जलवायु में जमकर वह निकम्मा न हो जाए, इससे बचाने के लिए उसमें 20 भाग ग्लिसरीन डाइनाइट्रोमोनोक्लो-रहाइड्रिन मिलाया जाता है। यह जमावरोधीकारक का काम करता है। इसससे नाइट्रोग्लिसरीन -30 डिग्री सें. तक द्रव रहता है। नाइट्रोग्लिसरीन के स्थान में नाइट्रोग्लाइकोल का उपयोग अब होने लगा है।

## इन्हें भी देखें
* अल्फ्रेड नोबेल
* नोबेल पुरस्कार

## बाहरी कड़ियाँ
* Alfred Nobel
* Oregon State Police - Arson and Explosives Section (Handling instructions and photos)
* Big bang
* Detonator cables

श्रेणी:विस्फोटक
बौद्ध-दलित आंदोलन

[thumb|[दीक्षाभूमि|दीक्षाभूमि, नागपुर]]
**दलित-बौद्ध आंदोलन** या **नवबौद्ध आंदोलन** यह ब्राम्हण धर्म की वर्णाश्रम व्यवस्था में सबसे नीचे के पायदान पर रखे गए लोगों द्वारा अपनी सामाजिक स्थिति में परिवर्तन व मानवाधिकार दिलाने के लिए बीसबीं सदी में भारतीय नेता बोधिसत्व डॉ॰ भीमराव आंबेडकर द्वारा चलाया गया आंदोलन है। इसे भारतीय नेता डॉ॰ भीमराव आंबेडकर ने पूर्व बौद्ध , दलित के उत्थान के लिए इसे चलाए था। डॉ॰ आम्बेडकर मानते थे कि दलितों का ब्राम्हण धर्म के भीतर रहकर सामाजिक उत्थान संभव नहीं हो सकता है, उन्होंने धर्म के रूप में वह विचारधारा अपनानी चाहिए जो उन्हें स्वातंत्र्य, समानता व बंधुत्व की शिक्षा दे। बौद्ध विचारधारा से प्रेरित होकर उन्होंने 14 अक्टूबर 1956 ई॰ को अपने करीब 4,00,00,0 अनुयायियों के साथ नागपुर में बौद्ध धम्म स्वीकार किया। उन्होंने अपने समर्थकों को 22 बौद्ध प्रतिज्ञाओं का अनुसरण करने की सलाह दी। इस आंदोलन को श्रीलंकाई बौद्ध भिक्षुओं का भरपूर समर्थन मिला।
आज के समय में इस तरह का मूवमेंट अपने शिखर की ओर जा रहा है।

## सन्दर्भ

श्रेणी:सामाजिक आंदोलन
श्रेणी:भीमराव आंबेडकर
श्रेणी:बौद्ध धर्म
श्रेणी:भारत के आंदोलन
श्रेणी:भारत का इतिहास
श्रेणी:धर्मांतरण
श्रेणी:भीमराव आम्बेडकर द्वारा चलाए गए आन्दोलन
इलिनॉर ऑस्ट्रॉम

**इलिनॉर ऑस्ट्रॉम** (जन्म- ७ अगस्त, १९३३) एक अमेरिकी महिला अर्थशास्त्री हैं। ये ओलिवर विलियमसन के साथ संयुक्त रूप से 2009 के अर्थशास्त्र के नोबल स्मृति पुरस्कार की विजेता हैं। अर्थशास्त्र में यह पुरस्कार जीतने वाली इलिनॉर प्रथम महिला हैं।

## सन्दर्भ

श्रेणी:नोबेल पुरस्कार विजेता
श्रेणी:1933 में जन्मे लोग
श्रेणी:२०१२ में निधन
अनुग्रह नारायण सिंह कॉलेज

**अनुग्रह नारायण कॉलेज**, पाटलिपुत्र विश्वविद्यालय, पटना का एक भाग है। इसकी स्थापना 1956 में की गयी थी और यह बिहार की राजधानी पटना में स्थित है। इसका निर्माण महान स्वतंत्रता सेनानी और बिहार के पहले उप मुख्यमंत्री सह वित्त मंत्री *बिहार विभूति* डॉ॰ अनुग्रह नारायण सिंह ने करवाया था जोकि "बाबु साहेब" के नाम से लोकप्रिय थे। अभी इस कॉलेज में 21 स्नातक और 22 परास्नातक विषयों की पढा़ई होती है। यहां तुरंत नौकरी दिलाने वाले व्यवसायिक पाठ्यक्रम जैसे, बीसीए, एमसीए, बीबीए और एमबीए आदि के अध्ययन की भी सुविधा है। यह कॉलेज 13 एकड़ में फैला है तथा इसके परिसर में कुल 13 भवन हैं। कॉलेज की मूलभूत सुविधायें भी बहुत विकसित हैं। बिहारवासियों के लिए यह गर्व का परिचायक है।
पोस्टकार्ड

right|thumb|200px|१८९० में प्रयुक्त एक ब्रिटिश पोस्टल कार्ड**पोस्टकार्ड** एक मोटे कागज या पतले गत्ते से बना एक आयताकार टुकड़ा होता है जिसे संदेश लिखने के लिए प्रयोग किया जाता है, साथ ही इसे बिना किसी लिफाफे में बंद किये, डाक द्वारा भेजा भी जा सकता है। अधिकतर देशों में इसका शुल्क एक लिफाफे के (जिस पर डाक टिकट चिपकाई गयी हो) द्वारा भेजे गये एक पत्र की तुलना में कम होता है। पोस्टकार्ड का आविष्कार ऑस्ट्रिया में १८६९ को हुआ था। आस्ट्रिया में यह इतना लोकप्रिय हुआ कि इसकी देखा देखी अन्य देशों ने भी इसे अपनाने में देरी नहीं की। ब्रिटेन ने १८७२ में अपना पहला पोस्टकार्ड जारी किया तो भारत का पहला पोस्टकार्ड 1879 में जारी किया गया। भारत के पहले पोस्टकार्ड की कीमत तीन पैसे रखी गयी थी। साल की पहली तीन तिमाही में ही लगभग 7.5 लाख रुपए के पोस्टकार्ड बेचे गए थे। पहला चित्रित पोस्टकार्ड फ्रांस ने 1889 में जारी किया था और इस पर एफिल टॉवर अंकित था। पोस्टकार्डों के संग्रहण और अध्ययन को अंग्रेजी में डेल्टियोलॉजी कहते हैं।

## सन्दर्भ

श्रेणी:डाक प्रणाली
हवाई पत्र

**हवाई पत्र** या ऐरोग्राम पतले कागज से बने उस कागज के टुकड़े को कहते है जिसका प्रयोग पत्र लिखने और फिर उसे हवाई डाक द्वारा भेजने में किया जाता है। इसके किनारों पर गोंद लगा रहता है ताकि पत्र लिखने के बाद इसे निश्चित मोड़ों से मोड़ कर चिपकाया जा सके। यह एक पत्र और लिफाफे का संगम है और इसके लिए किसी अतिरिक्त लिफाफे की आवश्यकता नहीं होती। इन पत्रों पर डाक टिकट अंकित होती हैं और अलग से टिकट चिपकाने की आवश्यकता नहीं होती। अधिकतर डाक सेवायें इन हल्के भार के पत्रों में किसी भी प्रकार की अन्य सामग्री रख कर भेजने की अनुमति नहीं देतीं, क्योंकि इन्हें अक्सर विदेश में एक विशेष दर पर भेजा जाता है। 

## सन्दर्भ

श्रेणी:डाक प्रणाली
रम

**रम** एक आसुत पेय है जिसे गन्ने के उपोत्पाद, शीरे और गन्ने के रस का पहले किण्वन करके और तत्पश्चात आसवन की प्रक्रिया द्वारा तैयार किया जाता है। आसुत जो एक साफ तरल होता है, को फिर लकड़ी के पीपों में भर कर कई सालों तक परिपक्व करने के लिए रख देते हैं। 

लेखक नीरज गुप्ता 

श्रेणी:मादक पेय
लिफाफा

thumb|लिफाफा
thumb|लिफाफा पते की खिड़की के साथ**लिफाफा** एक संवेष्ठ (पैकेजिंग) उत्पाद है, जिसको आमतौर पर कागज या गत्ते जैसी सामग्री से बनाया जाता है। इसका प्रयोग चपटी या सपाट वस्तु के संवेष्ठन के लिए किया जाता है, डाक सेवा के संदर्भ में यह वस्तु, एक पत्र, कार्ड या बिल हो सकती है। पारंपरिक प्रकार के लिफाफे एक कागज की चादर को निम्न तीन आकारों में से किसी एक में काट कर बनाया जा सकता है: समचतुर्भुज (इसे विषमकोण या हीरे का आकार भी कहा जाता है) शॉर्ट-आर्म क्रास और पतंग। यह डिजाइन सुनिश्चित करते हैं कि लिफाफा को बनाते समय जब कटाई के पश्चात कागज को चारों ओर से मोड़ा जाता है तब सामने की ओर एक आयताकार पक्ष तथा दूसरी ओर चार त्रिभुजाकार (या आयताकार) बाहु प्राप्त होती हैं। आमने सामने की बाहु सममित होती हैं। इनमें से तीन बाहुओं को आपस में चिपका कर लिफाफा बनाया जाता है। चौथी बाहु लिफाफे मे पत्र या कार्ड आदि डालने के पश्चात बाकी तीन बाहुओं के ऊपर चिपका दी जाती है या उसे यूं ही छोड़ दिया जाता है। 

1876 में विलियम इरविन मार्टिन ने लेखन सामग्री विक्रेता की पुस्तिका प्रकाशित की। वो न्यूयॉर्क में सैमुएल रेनर एंड कंपनी के लिए काम किया करते थे। उन्होने लिफाफों के लिए पहली बार वाणिज्यिक आकारों का सृजन किया और उन्हें 0 से 12 क्रमांक के आधार पर वर्गीकृत किया।

## सन्दर्भ

श्रेणी:डाक प्रणाली
*
श्रेणी:काग़ज़ उत्पाद
ओलिवर विलियमसन

**ओलिवर इटॉन विलियमसन**, एक अमेरिकी अर्थशास्त्री और अर्थशास्त्र के क्षेत्र के एक नामी लेखक हैं, उन्हें अपने सौदों की लागत नामक सिद्धान्त से प्रसिद्धि प्राप्त हुई है। ओलिवर, सन २००९ के अर्थशास्त्र के क्षेत्र के नोबेल स्मृति पुरस्कार के इलिनॉर ऑस्ट्रॉम के साथ सह विजेता हैं।

## सन्दर्भ

श्रेणी:अर्थशास्त्री
श्रेणी:नोबेल पुरस्कार विजेता
श्रेणी:1932 में जन्मे लोग
श्रेणी:जीवित लोग